Author: Jancovicova Helga
Last saved by: Matej Sapák

PREDKLADACIA  SPRÁVA
Predkladaný materiál obsahuje Návrh personálneho zabezpečenia Útvaru splnomocnenca vlády SR pre vedomostnú ekonomiku pri Ministerstve financií SR (ďalej len „návrh“).
Hlavnou úlohou splnomocnenca vlády je zabezpečenie koncepčného rozvoja vedomostnej ekonomiky a koordinácia rozvojových programov, ktoré si za cieľ kladú zvýšiť konkurencieschopnosť slovenskej ekonomiky.

Splnomocnenec vlády SR pre vedomostnú ekonomiku je podľa uznesenia vlády SR č.74 zo dňa 2. februára 2011 systémovo začlenený do organizačnej štruktúry Ministerstva financií SR. Administratívna podpora pre plnenie úloh spojených s výkonom funkcie splnomocnenca vlády SR pre vedomostnú ekonomiku bude zabezpečená Ministerstvom financií SR. Vzhľadom na výkon činností súvisiacich so zverenými úlohami bude mať útvar splnomocnenca pre vedomostnú ekonomiku okrem samotného splnomocnenca ďalších päť zamestnancov. 

Dopad finančných, ekonomických, environmentálnych vplyvov, vplyvov na zamestnanosť, podnikateľské prostredie a informatizáciu spoločnosti sa predkladá v Doložke vybraných vplyvov, ktorá je súčasťou predkladaného materiálu. 

Návrh bol predmetom medzirezortného pripomienkového konania. V rámci konania bolo vznesených 20 pripomienok, z toho dve zásadné. 19 pripomienok vrátane oboch zásadných bolo akceptovaných.